1983-ban
Michael Jackson televíziós történelmet írt ezekkel a mozdulatokkal.
Csak két és fél másodperc volt,
JACKSON HOLDSÉTÁJA RAGÁLYOS
de maradandó kulturális hatással bírt.
Pedig három évtizeddel korábban, a harlemi Apollo Színházban
Bill Bailey is pontosan ugyanezt a mozgást adta elő.
Ez gyakori eset.
Madonna 1990-es videoklipje, a „Vogue”,
tette partiszokássá a pózolást.
A voguing azonban egy több éve létező underground kultúra volt.
Amikor Miley Cyrus a 2013-as MTV díjátadón megrázta a fenekét,
a twerkelés bekerült az Oxford Szótárba.
Pedig a rapper, Big Freedia, a saját klipjeiben már akkor rázta,
amikor Miley még ovisként csúfolta a fiúkat.
Ezzel a videóval indult 2019 egyik legnagyobb táncőrülete.
és emelte Charli D'Ameliót a TikTok legnagyobbjai közé.
Pedig a táncot egy másik tinédzser, Jalaiah Harmon találta ki,
és már hetekkel korábban feltette ezt a videót.
De ennek a táncnak a mozdulatai jóval régebbről erednek.
Több évtizednyi hiphopra és afrikai táncokra épülnek.
A társasági tánc közös gondolkodás.
A TÁNCMŰVÉSZET EGYETEMI TANÁRA
Együtt találjuk ki, hogyan mozogjunk, aztán csináljuk.
És ez ma hihetetlenül gyorsan történik.
Mik most a menő táncok?
Az „Up”, Cardi B-től.
Úristen, ezt Chrisszel találtunk ki. Ez nagyon megy.
- Ez is. - A „Corvette Corvette”.
- „Corvette Corvette”. - „Laffy Taffy”.
Az „Old Town Road”-ra sokkal előbb táncoltunk, minthogy híres lett.
- És ez. - Te jól elvagy.
- „Lock it, lock it”. - „Hit the Quan”.
- Kopogás a falon. - Ráz és taps.
És a „Ju Ju On”.
Az elmúlt két évben gyakorlatilag minden egyes slágerhez
született egy tánckihívás.
Ezeket a táncokat milliók táncolják el,
és egy táncőrület révén sok pénzt lehet keresni.
Charli D'Amelio táncvideói közt elszórva
láthatjuk őt méregdrága Dunkin pizsamában lazítani,
és más Dunkin cuccokkal pózolni,
és ez csak egy a sok márka közül, ami 117 millió követőjét igyekszik elérni,
és ezért, becslések szerint, százezer dollár körül fizet posztonként.
A Fortnite játék konkrétan táncőrületeket értékesít.
Az a pár dollár, amibe egy ilyen kiegészítő kerül,
éves szinten több milliárd dollár profitot termel.
Van egy határozott egyenlőtlenség
KULTURÁLIS ÚJSÁGÍRÓ, PITCHFORK
a tánctrendekből bevételt előállító nagy pénzcsinálók,
és mindenki más között.
Mitől lesz egy tánc őrületté?
Kinek jár a profit, amit termel?
A NETFLIX SAJÁT GYÁRTÁSÚ DOKUMENTUMFILM-SOROZATA
Egyes nők, félretéve tartózkodásukat, felszabadultan járják a charlestont.
Ma már a fiúk és lányok számára, a szórakozás táncolást jelent.
Al Gore-ral most eltáncoljuk a macarenát.
Mindenki a „Soulja Boyt” táncolja, mindenki Superman.
Stílust választanak maguknak, és beleadnak mindent.
TÁNCŐRÜLET
Az ember, mint állatfaj elég gyenge. Nem vagyunk túl gyorsak.
Nem vagyunk nagyon erősek, a bőrünk pedig puha.
Egy ragadozó számára pont megfelelő zsákmánynak tűnünk.
Egy evolúciós elmélet szerint volt egy cselünk.
Egymás mellett állva és egyszerre mozogva
sokkal nagyobb állatnak tűntünk, és meg tudtuk félemlíteni a ragadozókat.
Vagyis elképzelhető,
hogy a túlélés érdekében kezdtünk először szinkronban mozogni.
A génjeikben van.
Ha két ember hintaszékben ül egymás mellett,
önkéntelenül összehangolják a mozgásukat.
Amikor szinkronban mozgunk, endorfin löketet küld a saját testünk.
Ezért egyre többször alkalmaztuk az ellenség megfélemlítésére,
az isteneink iránti hódolat, öröm, bánat, vagy összetartozásunk kifejezésére.
De hogy idegenek mozogjanak egymással összhangban?
Ez elég új keletű jelenség.
Egy táncőrületnek sajátos életciklusa van,
ami több szakaszból áll.
ELSŐ SZINT
LÉTREHOZÁS
Mindig van egy közösség, ahol kitalálják.
Azt mondják, „Mi lenne ha így táncolnánk?”
Aztán az a tánc elkezd terjedni, általában egészen kis területen.
A világ feltehetőleg legelső táncőrületének esetében
ez Ausztria hegyvidéki falvait jelentette.
A „waltzen” azt jelenti, „forogni”.
A párok forognak, és a térben is egy kört írnak le együtt.
Ez erősen különbözött az európai királyi udvarok táncaitól.
Azok merevek voltak és nehezek, és részletes előírások vonatkoztak
még arra is, mikor hová, milyen arckifejezéssel kell nézni.
Férfi és nő egymástól kartávolságra táncoltak.
A keringő intimebb, lazább, és gyorsabb volt.
A nők egy kicsit fel is emelték a szoknyájukat,
botrányos módon kivillantva a bokájukat.
De még egy ilyen csodás tánc sem válhat őrületté,
MÁSODIK SZINT
amíg nem tud elterjedni.
ELTERJEDÉS
Egy elmélet szerint ez Bonaparte Napóleonnak köszönhető,
aki az 1800-as évek elején seregével végigvonult Európán,
és vitte magával a keringőt.
Napóleon nem hódította meg Angliát,
de a keringő igen.
Később az Atlanti-óceánon át elhajózott az Egyesült Államokba.
De ez az útnak csak ez egyik fele.
Van egy olyan szakasz is, és ez szinte elkerülhetetlen,
amikor feltűnnek az utálkozók.
HARMADIK SZINT
AZ UTÁLKOZÓK
Az Államokban az Etiquette for Ladies 1840-es kiadása szerint,
„Van valami a résztevő személyek közelségében,
tartásában és mozgásában,
ami nincs összhangban a női illemmel.”
Mások arra figyelmeztettek, hogy „vad érzelmek”
„nyugtalanság" és"ideges tünetek” gerjesztője lehet,
és „több sérülést okozhat a fiatalságnak
mint sok bűn, melyektől szószékekből intik őket.”
De…
A táncot nem lehet betiltani. Az embernek táncolnia kell.
Ezzel a csúcsra érünk.
4. SZINT
SZÉLESKÖRŰ ELFOGADOTTSÁG
A keringő őrület nagyjából kétszáz évig tartott,
élete végéig megélt belőle több zeneszerző is, például…
…a slágernek számító „Kék Duna keringő” szerzője.
Valószínűleg többen hajladoztak pörögtek és forogtak erre a keringőre,
mint bármely másikra.
De a keringő manapság nehezen válhatna őrületté,
már csak azért sem, mert nem fér el a telefon képernyőjén.
A TikTok táncokkal kapcsolatban azon szoktak viccelődni,
hogy olyanok, mint a repülőknek szóló karjelzések,
mivel főleg a felsőtest mozog, és a mozdulatok kissé szögletesek.
A kereten belül kell maradni, és a főszereplő az arc.
Ha Charli D'Ameliót kérdeznétek,
ő is azt mondaná, az arckifejezés
a jó videó kulcsa.
Az emberek egy életteli arckifejezést akarnak.
A legnépszerűbb TikTokerek tudják, hogyan alkalmazzák
a pimasz arckifejezést, a kacér nyelvkidugást és a fintorgást,
miközben irtó gyorsan mozognak.
A táncőrületek életciklusa is felgyorsult.
Először ki kell találni.
Egy nap unatkoztam hazafelé a buszon,
A „LAFFY TAFFY” MEGALKOTÓJA
és arra gondoltam, „Jó ez a szám, kitalálok rá egy táncot.”
Aztán megosztod.
Talán a Dubsmash-en, a TikTok egyik riválisán.
A „CORVETTE CORVETTE” ALKOTÓJA
A Dubsmash volt előbb.
AZ „UP” TÁRSALKOTÓJA
A feketék a Dubsmash-en voltak.
Miután feltetted, megtanulják a barátaid is.
Jó érzés. Aztán meglepetésedre, a barátok barátai is elkezdik csinálni.
Egyikük felteszi a TikTokra,
és váratlanul eltáncolja egy híres TikToker is.
HŰ, AZ ÉN TÁNCOM! EZ KIRÁLY!
El se hiszed.
Majd azt veszed észre, hogy már több ezer ember csinálja.
A TÁNCOM HASÍT!
Még több nagy influenszer csatlakozik.
YouTuberek oktatóanyagokat készítenek hozzá.
Közben a híres TikToker követőinek száma az egekbe száll,
és az ilyen rajongótábor hatalom.
A lemezkiadók potenciális új popsztárt láthatnak benne,
és egy országos tévéműsorban promotálhatja a lemezét.
És a stúdióban csatlakozik hozzánk Addison Rae.
És bemutatja a fergeteges TikTok táncokat, köztük a tiédet is.
Amikor megláttam a táncomat a Jimmy Fallon show-ban,
és hogy Addison Rae táncolja…
Le voltam döbbenve, „Úristen!”
„Az én táncom egy országos adón?”
Az „UP” TÁRSALKOTÓJA
És ennyi ember látja a táncomat.
A rossz az volt benne, hogy nem tudják, hogy ezt Mya és én találtuk ki.
Azon a 2021- es táncbemutatón, a Jimmy Fallon show-ban,
nem nevezték meg a táncok alkotóit, akik többnyire fekete tinik voltak.
Aztán leültem, és arra gondoltam,
„A francba, tesó, de jó lett volna ha én adom elő a saját táncomat.”
Ez az érzés majdnem olyan régi, mint maguk a táncőrületek.
Merthogy a keringő után
a legtöbb táncőrület nem Európából indult.
Hanem az afroamerikai közösségből.
Amikor az afroamerikaiakat rabszolgaként az Egyesült Államokba hozták,
tilos volt dobolni.
Szóval megtanultuk, hogy lehet a testünkön hozni a ritmust.
Ez az ütögetős dzsuba ütem alapja.
A rabszolgák felszabadítása után…
Ez lesz a charleston alapja.
…amit a déli városról neveztek el, ahol a fekete amerikaiak
a szabadság első éveiben kitalálták.
CHARLESTON, DÉL-KAROLINA
Olyan tánc lett, amivel ki lehetett fejezni
egyfajta életteliséget, és valami más elképzelését,
például, hogy egy nagyvárosban élek, nem Dél-Karolinában. Hogy mozognék ott?
Aztán elterjedt,
állítólag egy csapat árva gyerek révén, akik rézfúvós zenekarukkal turnéztak,
és zenélés közben bemutatták a charlestont.
Amikor több millió afroamerikai vándorolt északra,
magukkal vitték a táncukat.
New Yorkba éppen az éjszakai mulatók indulásakor érkeztek,
ahol a felvilágosult fehér fiatalság lelkesen üdvözölte,
a szülők pedig ki nem állhatták.
Több városban is betiltották.
Orvosok szerint a „charleston-térd” megrövidítheti az életet,
a fiatalok „testi ronccsá” táncolják magukat,
„túlhajszolt szív” és „tucatnyi más rendellenesség” okozója.
De a táncot nem lehetett megállítani.
A Broadway-n 1923-ban
színre került az egyik legelső csak fekete alkotóktól származó produkció.
Később az amerikai táncosnő, Josephine Baker,
a maga korának Beyoncéja, átvitte Európába,
ahol a közönség tódult megtekinteni őt.
A charleston a 20-as évek szellemét kapta el, óriási divat lett.
Van benne egy ígéret,
hogy így akarok létezni, így fejezem ki
ezt az életerőt, ezt a villamos energiával telített jövőt.
A charleston a nyüzsgő 20-as évek emlékezetének egyik arca.
A stílus, az energia, a személyiségek.
De az eredeti táncot elfeledve
könnyű megfeledkezni az általa mesélt történelemről.
Ez a folyamat nehezebben átlátható,
amikor egy táncőrület elterjedése egyetlen személy nevéhez fűződik,
aki millióknak adja tovább egyszerre.
Hölgyeim és uraim, íme Chubby Checker!
A kedvencem ebben a klipben a közönség.
Ülnek a székükön,
rossz ütemre tapsolnak,
és gyanakvóan nézik egymást, mintha nem tudnák biztosan,
hogy ez tetszhet-e nekik, hogy átadják-e magukat neki.
A műsorvezető, Dick Clark kérte Chubby Checkert, hogy rögzítse a dalt.
A dal eredetije évekkel azelőtt már szerepelt az R&B slágerlistán
a Hank Ballard and the Midnighters előadásában.
De Checker verziója kétszer is az első lett az Államokban,
és világszerte felkerült a slágerlistákra.
Pár évvel korábban Elvis csípőkörzései országos botrányt okoztak.
Néhány év múlva pedig radikalizálódik az ifjúsági kultúra.
A tviszt pontosan megfelelt a maga idejének.
Elég szexi volt a szülők idegesítéséhez, de nem túlságosan.
A charlestonban is lehet tvisztelni
és a cakewalkban is.
Nincs is saját karaktere.
De ez volt a siker titka is.
Nagyon könnyű tánc.
A tviszteléshez semmit sem kellett tudni.
Chubby Checker később kiadott más, könnyű táncokhoz való dalokat is,
mint a „The Fly”,
a „Pony Time”,
a „Let's Twist Again”,
és 1962-ben a „Limbo Rock”.
A lemezkiadók vették a lapot.
A táncőrületek eladták a lemezeket. Új táncok tanításával is próbálkoztak.
De ezt nem egyszerű állóképekkel megoldani.
Tehát azt tették, amit…
Johann Strauss
…kétszáz évvel azelőtt.
Felugrottak valamelyik már népszerű tánc vonatára.
A The Contours „Do You Love Me” című dala kettőt is beprésel egyetlen refrénbe.
Ezután az egyénibb, „funky” táncstílusok jöttek divatba.
A Soul Train 1971-ben jelent meg.
Mintha egy másik bolygón lennénk.
Minden táncos valami olyat csinál, ami kapcsolódik az előzőkhöz,
de teljesen egyéni.
A Soul Train volt Amerikában az első feketék által,
fekete közönségnek készített országos televíziós műsor.
Eléri azt, hogy az ember szeretne beszállni táncolni,
és bemutatni a saját mozdulatait.
Ezt jobb, ha meg sem próbálom. Kicsit sok lenne.
Az amerikai televíziótörténet legtovább futó szórakoztató műsora lett.
Elterjesztette a funky chickent,
a poppingot,
a „robotot”,
és persze a „Soul Train Line-t”.
Bár ezek a táncok képesek lemezeket eladni,
önmagukban nem volt kifejezett értékük,
mivel nemigen lehet rájuk szerzői jogot szerezni.
Egy irányadó szerzői jogi ügyben
a telefonkönyvre kértek szerzői jogot.
A Szerzői Jogi Hivatal úgy döntött, a telefonkönyvre nem jár szerzői jog.
ÜGYVÉD ÉS JOGÁSZPROFESSZOR
De a döntésben az is szerepelt, hogy bármely,
a telefonkönyvnél eredetibb alkotás szerzői joggal védhető.
A valóság nem ez.
Az Egyesült Államok Szerzői Jogi Hivatala szerint
egy táncnak úgymond „koreográfiai műnek” kell lennie,
ami a szöveg szerint egy vagy több elemet tartalmaz ezek közül:
„Ritmikus mozgás,
koherens és kifejező mozdulatsorrá rendezett forma,
történetet ad elő közönség előtt,
képzett egyének adják elő, és meghatározott zenére komponálódott.”
A balett ennek természetesen megfelel, szinte minden balett.
De próbáljuk ezt olyasmire alkalmazni, mint a charleston,
amit eredetileg amatőrök hoztak létre közösen,
önmaguk szórakoztatására.
Vagyis a Szerzői Jogi Hivatal nem mutatott hajlandóságot
társasági táncok bejegyzésére.
Az Amerikai Egyesült Államok Szerzői Jogi Hivatala konkrétan kimondja,
„Társasági tánc, egyszerű mozgássor nem tekinthető különálló műnek,”
példaként megnevezve a szalontáncokat, a négyeseket.
és az úgynevezett szvingtáncokat.
De ezek az irányelvek az MTV korszaka előtt íródtak.
A videoklipek, így az 1983-as „Beat It”
Michael Jacksontól, új művészeti forma képviselői.
Ezt a videót úgy tartják számon, mint az elsőt, ami összekapcsolt
egy popslágert egy kihívást jelentő, eredeti tánccal.
Egy új korszak hajnala volt ez, mert akárhányszor meg lehetett nézni,
Így minden tánc megtanulható lett. MC Hammer tánca például.
A Digital Underground Humpty tánca.
Vagy a Madonna-féle voguing.
És persze a macarena.
Aztán a YouTube-bal
a táncok minden eddiginél könnyebben járták be a világot.
Az emberek a chicken noodle soupot,
a passinhót,
és a dougie-t tanították egymásnak a 2000-es évekig.
És akkor jött Psy videója, a „Gangnam Style”
ami felrobbantotta a YouTube-ot.
Komolyan, többen nézték meg, mint amennyit a számláló mutatni tudott,
ezért meg kellett változtatni a nézettségi mutató beállításait.
Aztán jöttek a közösségi média alkalmazások,
a Dubsmash és a TikTok, még embert próbálóbb táncőrületekkel.
A nevük is „tánckihívás”.
A nagy táncdivatokat már nem zenészek indítják el, hogy jobban fogyjon a lemez,
hanem a rajongók, akik fogják az egyik dalt,
és azzal szereznek némi hírnevet és pénzt, hogy csak táncolnak rá.
Ezeket a táncokat tulajdonképpen közönség előtt adják elő,
és a táncosok elég képzettek.
De még mindig nem egyértelmű, hogy ezek a táncok
bejegyezhetők-e a Szerzői Jogi Hivatalnál.
Nagyon kevés koreográfia tárgyú precedens van.
A Fortnite táncai mögött álló alkotók pert indítottak, azt állítva,
hogy a cég tisztességtelen hasznot húz a munkájukból,
köztük Alfonso Ribeiro is, akit Carltonként önök is ismerhetnek.
A kaliforniai ítélet szerint először a Szerző Jogi Hivatalnál kell eljárniuk.
Alfonso ügyében a Szerzői Jogi Hivatal azt mondta,
„a mozgássor túl egyszerű”, azaz nem felel meg a követelményeknek.
Ez azért is ironikus, mert a Fortnite, ha egy ujjal is érintenéd a dolgait,
tíz ügyvéddel támadna rád a szerzői jog megsértése miatt.
Mindened rámehetne.
Charleston is van a Fortnite-on.
Én azt mondanám, a Fortnite szégyellhetné magát,
de nem teszi.
Az a tény, hogy a táncokra vonatkozóan általában nincs szerzői jogi védelem,
a kreativitás motorja is.
Biztosan elveszne valami, ha az emberek nekiállnának
szerzői jogi igényekkel zargatni egymást táncmozdulatok miatt.
Elveszne ez a termékenység,
az átértelmezések növekvő családfája,
amit a saját mondanivalók hozzáadódása hoz létre.
A társasági tánc közösségi oldala veszne el.
A mai táncdivatok mögött álló alkotók
nem feltétlenül akarják megfizettetni azt, hogy valaki a táncaikat eltáncolja.
Csak elismerést szeretnének.
Óriási támogatási lehetőségek nyílnak meg a legnépszerűbb táncok alkotói előtt.
Ha nem ismerik el őket alkotóként, megkárosítják őket.
2021 nyarán sztrájkba kezdtek a fekete TikTok alkotók.
Nem lehetett nem észrevenni, hogy a mai tánckultúra
milyen nagy mértékben az ő kreativitásukra támaszkodik.
Ha tudják, hogy nem ők találtak ki egy táncot, jelöljék meg az alkotó nevét.
Nem olyan nehéz. Tényleg.
Ha másban nem is,
az eredeti alkotók elismerésének kultúrájában tapasztalható némi változás.
Ha egy népszerű influenszer eltáncol egy más által alkotott táncot,
akkor elvárható, hogy a fejlécben szerepeljen a „DC”, vagyis a dance credit,
és utána az eredeti alkotó felhasználóneve.
Már a Fortnite is felcímkézve, az alkotó nevét megadva
jeleníti meg a legújabb tánc emote-jait.
Az az Addison Rae blokk a Jimmy Fallon show-ban
óriási ellenszenvet váltott ki a médiában. Később pedig…
A kocsiban ültem,
éppen a nagyit vittem valahova, amikor megkaptam az üzenetet.
Fel-le ugráltam, úgy mondtam, „Mama, nézd!”
Nagyon izgatott lettem: „Úristen!”
Annyira örültem.
A „SAVAGE” ALKOTÓJA
Ez biztos csak álom. Hogy én egy országos tévéadásban szerepelhetek,
és annyi ember előtt adhatom elő a táncomat.
Egyfajta bocsánatkérő blokk volt,
amiben az eredeti alkotók bemutathatták a saját koreográfiájukat.
Miután szerepeltem a Jimmy Fallon showban,
Rengeteg különböző lehetőséget kaptam.
Sok esemény, sok követő.
Két híres rapper repülővel elvitt Los Angelesbe videoklipet forgatni.
Ezen dolgoztam.
Biztos vagyok benne, hogy ez a Jimmy Fallon ügy eredménye.
Remélem, nagyon nagy sztár lesz belőlem. Igen, az is leszek.
Ahogy most itt ülök.
A tánc egy lehetőség az álmodásra.
Ez az álom olyasmi, amire az afroamerikaiak…
amire a történelmünk nem adott lehetőséget.
Az afroamerikaiak nem férhettek hozzá a társadalmi élethez,
de a táncban valami más is lehetséges.
A táncban kifejezhetjük a felháborodást.
Kifejezhetjük a vágyat.
Kifejezhetjük a jövő iránti kíváncsiságot,
hogy milyen lesz vajon 50 év múlva.
Tudom, eltáncolom. Úgy táncolok, mint egy robot.
Ez segít elképzelni valamiféle futurisztikus lehetőséget.
A voguing az 1980-as években született, amikor New York meleg közösségei
elképzeltek egy világot, ahol ők modellek, királyi fenségek, vagy bármik lehetnének.
A holdséta őse a szteppelés, ami egy alkotó szellemű válaszként
alakult ki, amikor a rabszolgaság idején tilos volt dobolni.
A twerkelés pedig egy alapmozgás sok nyugat-afrikai táncban,
és az élet ünnepléséről szóló szertartások gyakori eleme.
Amikor a táncokat nem tisztelik, könnyű megfeledkezni arról,
hogy történelmi emberi alkotások, melyeken minden egyes generáció formált,
de cserében azok is visszahatottak rájuk.
Az őseink eleinte talán azért mozogtak egyszerre, hogy erősebbnek tűnjenek,
De tanulmányok szerint
a tánc valójában empatikusabbá tesz minket,
türelmesebbé, nagylelkűbbé és kevésbé előítéletessé.
Elősegíti azt, amit a kutatók úgy hívnak, a „személyek közötti határok elmosódása”.
A másik ember úgy érzi, mintha a mi meghosszabbításunk lenne.
A tánc az élet, nem igaz?
Maga az élet.
Azért táncolok, mert legjobban ez szabadít fel.
Ezzel beszélek. Így kommunikálok.
Ettől leszek ember.
Szerintem ez a kommunikáció legsérülékenyebb formája.
Tehát a tánc nem csak romantikus párkeresésről,
vagy tudásunk fitogtatásáról szól.
A tánc lehetőséget ad arra is, hogy elmondjuk, kik szeretnénk lenni.
A feliratot fordította: Pers Dóra